ב"באפי" מעולם לא טרחו להציג את התא המשפחתי המוכר (בעל, אישה, 2.4 ילדים) כאידיאל. במקום זה, ראינו כמה וכמה סוגים של משפחות אלטרנטיביות, כאשר המרכזית היתה זו של באפי וחבריה. עתה באפי צריכה לטפל בבני משפחתה - באחותה הפצועה ובווילו, שאחראית לפציעתה של דון, ולתמרן בין השתיים.
דון, שאפשר לתת לה ליהנות מהספק מפאת היותה בת-עשרה פגועה, מתנהגת באנוכיות. היא מסרבת להיפטר מחפצים שעלולים לדרדר את ווילו חזרה לכישוף, גם בגלל ערכם האישי וגם כי היא עדיין כועסת עליה. מוזר עד כמה מהר היא שכחה שזו ווילו שטיפלה בה במהלך הקיץ האחרון. דון לא מסתפקת בלכעוס על ווילו, היא גם כועסת על באפי, האחות שאמורה להגן עליה ומזמן כבר לא מבצעת בהצלחה את התפקיד הזה.
בנוסף לתפקידה כקופי ענאן, באפי נאלצת להתמודד עם ספייק, שממשיך לחזר אחריה למרות חוסר הרצון הבולט שלה להיות איתו, אם כי אין היא מצליחה להתגבר על המשיכה הפיזית אליו. ספייק מנצל זאת לטובתו. הוא מתגרה בה, מחמיא לשערה הזהוב וממשיך במעשיו, למרות בקשתה המפורשת להפסיק. ובכל זאת יש בבאפי פן שנהנה מהתנהגותו האגרסיבית. ברגע שהוא מתחיל היא מתמסרת לחלוטין, היא לא אוהבת שזה מה שקורה אבל הולכת עם זה, עד שזאנדר מגיע ובאפי ממהרת להסתיר את העניין. היא אולי מוכנה לספוג את התנהגותו ואת עלבונותיו של ספייק לעיתים, אך היא לא רוצה לעמוד מול חבריה ולהודות בזאת.
לאחר ריב אחרון עם ספייק (שבא לחפש את המצת האבוד שלו ומוצא אותו בכיסה של באפי, שככל נראה ביקשה לשמור אותו לעצמה כמעין פרס, מזכרת חולנית, שמביעה את הקונפליקט שבה) באפי מחפשת שינוי ובוחרת לגזור את שערה, אותם תלתלים זהובים להם החמיא ספייק. באפי רוצה להתחבא מהעולם, מספייק, מחבריה, והיא נוקטת בשינוי חיצוני על מנת לעשות זאת. גם אם המניע האמיתי היה הרצון העז של שרה מישל גלר בתספורת, הדבר הוכנס לעלילה כהתנהגות טיפוסית של אנשים שחוו טראומות נפשיות.
בינתיים מתכוננים זאנדר ואניה לחתונתם המתקרבת. הגעתה של באפי מאלצת אותם להפסיק בתכנונים. החיים הנורמליים מפנים מקום להתמודדות עם הצרה השבועית וחוזרים למסלולם לאחר מכן, ויכול מאוד להיות שעל פי אותו עיקרון מנחה יתנהלו גם חיי הנישואים שלהם.
בהמשך לשינויים בדינאמיקה של הסקוביס, נראה שזאנדר זוכה להיות כעת האיש השקול ביותר. בולטת העובדה שהוא מוביל את החקירה בנוגע למצבה הבלתי נראה של באפי, ובמקביל בולט חוסר האכפתיות של באפי בנוגע לאותו דבר. היא זכתה למה שיחלה, והיא נהנית. כמו בטבולה ראסה, גם כאן אנו זוכים לראות ניצוץ של באפי מהעונות הקודמות, מעודדת ועם פחות דאגות, ובשני המקרים הדבר נובע מכך שבאותו רגע היא לא לחלוטין עצמה. באפי עוזבת את הזוג המאורס ויוצאת לה לטיול.
זאנדר הולך להוכיח את ווילו על חזרתה לקסמים. קל להבין מדוע ווילו נפגעת מההאשמות של זאנדר, במיוחד לאור ניסיונותיה להתרחק מהקסמים. נוצר מצב אירוני בו שניהם מדברים על מעידתה כביכול של ווילו, אך לא מתכוונים לאותו אירוע. במהלך הסדרה תמיד הדגישו את החברות העמוקה בין זאנדר לווילו, לא זו שנובעת מכך שהם מצילים זה את זו לפי ממוצע שנתי, אלא זו שנובעת מהיכרות של שנים. חברות עמוקה זו אמנם עדיין קיימת, אך מושפעת כעת מתחושות הדדיות של חוסר אמון. יתכן שווילו לא היתה מגיבה בסערת רגשות כזו לולא היה זה זאנדר שמאשים אותה, כי אם הוא לא מסוגל לבטוח בה, אז מי כן מסוגל?
ווילו מצליחה לגלות מספר רמזים בנוגע לתוקפים ללא עזרת קסם, אך הפיתוי נשאר חזק והרצון חלש. מספר פעמים ניתן לראות כיצד היא כמעט נשברת במהלך החיפוש אחר האחראים להיעלמותה של באפי.
נראה שזאנדר שמח לוותר על תפקיד החוקר המוביל ולחזור למצב בו ווילו מורה לו כיצד להמשיך. הוא חוזר לחנות הקסמים לישיבת מחקר נוספת עם אניה. ועל אף שהם לא מוצאים שום דבר מועיל, הם מגלים כי החפצים הנעלמים מתפוררים, ובקרוב גם באפי תהפוך לפירורי פודינג.
בזמן שחבריה מחפשים דרך להשיב את המצב על כנו, באפי משוטטת ברחובות במצב רוח אווילי במקצת ומעבירה את זמנה בהשתעשעות עם העוברים ושבים. מצבה החדש אמנם לא פוטר אותה מהמחויבויות שלה, אך הוא עוזר לה להקל בהן ראש.
באפי מגיעה למשרד הרווחה ובוחרת בדרך הקלה להיפטר מדוריס קרוגר, העובדת הסוציאלית שהגיעה לביתה קודם לכן ואיימה להוציא את דון מחזקתה. הסצנה עצמה מאוד משעשעת, והמחוות ל"הניצוץ" מיטיבים עם הסדרה, אך העיקר בה הוא שבאפי מתעלמת ממצפונה, דבר שמעולם לא עשתה עד עתה אפילו שהיה בכוחה לעשות זאת. בעזרת המצב החדש שלה היא חומדת לצון כלפי אנשים אחרים, זרים, ומאפשרת לעצמה לעשות זאת מאחר שהיא יודעת שהיא לא תיתפס. בעיניה זו לא באמת היא ואם היא לא תצטרך לשאת בתוצאות, היא יכולה לעשות כאוות נפשה.
מכאן היא ממשיכה לביקור אצל ספייק.
ספייק נע בין כמה מצבים קיצוניים של הסקאלה הרגשית בפרק הזה. בתחילת הפרק ראינו אותו מתנהג כשוטה מאוהב, כפי שכבר התרגלנו אליו, מחזר נלהב, כפי שהוא לאחרונה, וערפד עצבני, כפי שהוא בדרך כלל. לעומת זאת, עכשיו מצטייר ספייק כצד הפסיבי. נראה כאילו הוא "ניצח" ובאפי היא זו שמגיעה אליו, ש"נכנעת" לו ומוכנה להגשים איתו את כל הפנטזיות המשותפות שלהם. היא מפתיעה אותו, דוחקת אותו לפינה, מפשיטה אותו באגרסיביות ומבצעת בו את זממה. ספייק, מצדו, מוכן לשחק במשחק שלה וכאשר זאנדר מפתיע שוב, הוא מסתיר את נוכחותה על אף שהיא דווקא מתגרה בו ומנסה לגרום לו להראות תגובה שתעיד על מעשיה באותו הזמן (אוזניו שנעות מעלה ומטה במסתוריות).
אך ספייק מודע לכך שהדבר זמני. היא איתו מאחר והיא 'לא שם', זו הפוגה מהנה בשבילה, בהחלט לא תחילתה של מערכת יחסים. כמו שבאפי כבר אמרה לו, היא משתמשת בו כי הוא שם, כי הוא נוח, ולכן לראשונה זהו ספייק שמסלק את באפי, או מנסה לפחות. מסתבר שכשם שהמשיכה שלה אליו שולטת בה, גם זו שלו שולטת בו.
אבוי, הטרויקה המסכנה שלנו, מסתבר שהשימוש בקרן ההיעלמות על באפי צלה את הצעצוע החדש שלהם, ובזמן שוורן מתקן אותו עסוקים אנדרו וג'ונתן בלשער עד כמה אימתנית היא קוטלת בלתי נראית. וורן מודע לכך שבאפי קרובה למותה ולא נראה שהדבר מציק לו. הוא מוכן לעזור לה רק בגלל התערבותם של חבריו. ג'ונתן הרי חב את חייו לבאפי, שהצילה את חייו יותר מפעם אחת. הוא אמנם פוחד ממנה, אך מעולם לא רצה לפגוע בה.
אנדרו, הפסיבי מבין הטריו, נגרר אחרי וורן או ג'ונתן ובעיקר משמש כמדריך להתייחסויות סטאר-טרקיות וכדומה. לא נראה שהוא אי פעם התעמק בהשלכות הפיכתו לנבל. ג'ונתן ואנדרו אמנם מבקשים לעצמם את הגדולה שמגיעה עם היותם סופר נבלים, אך הם לא מסוגלים לבצע את העבודה השחורה - להרוג אנשים. השלושה תופסים את ווילו, כאשר זו מגלה את מחבואם, ומשתמשים בה כפיתון למשיכת באפי. זהו רגע מאוד גדול בשבילם - בת הערובה הראשונה שלהם. מוואהאהאהא.
באפי מגיעה לביתה ופוגשת את אחותה. היא אינה שמה לב שדון התעלמה מהוראותיה לבוא ישר הביתה ומעדיפה להעביר את זמנה בהשתטות. דון לא מגיבה היטב לאחותה הבלתי נראית והלא אחראית וצווחת עליה שהיא אינה יכולה להתמודד עמה במצב הזה. דון רוצה מבוגר לפנות אליו, מישהו יציב, שיחזיר את הסדר לחיי המשפחה שלה. היא לא מבינה שבאפי לא יכולה להתמודד עם חייה שלה כרגע, ובטח שלא עם האחריות לחייה של דון.
וכדי להעמיס עוד על באפי, היא מקבלת שתי שיחות טלפון. הראשונה מבשרת לה שהיא הולכת למות והשנייה שווילו בשבי הטרויקה. באפי איננה יודעת שהחוטפים של ווילו הם האחראים להיעלמותה, או שכוונתם היא להחזירה למצב צבירה יותר קבוע, ולמרות זאת היא ממהרת לעזור לה. מצד אחד זהו מעשה פזיז, שכן היא לא יכולה להיות בטוחה שזהו אינו תכסיס ושווילו אכן עמם, אך היא מעדיפה לסכן את חייה מאשר את אלו של ווילו.
כדי לקבע עוד יותר את תדמיתם החנונית, הטרויקה נפגשת עם באפי באולם משחקי ווידאו. מסתבר שהשלושה הפכו את עצמם לבלתי נראים ושלוורן תוכניות אחרות בנוגע לבאפי - הוא מבקש להרוג אותה. זוהי כוונת זדון לביצוע רצח בדם קר שמעלה אותו לליגת הנבלים האמיתיים. ג'ונתן ואנדרו מתרעמים על כך ששיקר להם, אך הפחד שלהם מבאפי מאחד אותם כנגדה. לאחר קרב קצר ובלתי נראה חוזרים באפי והטרויקה להיראות על מסך הטלוויזיה, והיא זוכה לבסוף לגלות מי הקשה על חייה בחודשים האחרונים - הלוזרים מהתיכון.
השלישייה נמלטת, ובאפי אינה טורחת לרדוף אחריהם. הגיע הזמן לשיחת סיכום הפרק, ווילו ובאפי מדסקסות את מהלך היום. באפי מעלה את השאלה אם ווילו השתמשה בקסם על מנת לעבור את היום, ו-ווילו מבהירה שלא. זה היה היום הארוך בחייה, אך היא תתמיד בתהליך הגמילה. באפי מעודדת אותה, ומילותיה כנגד מנהגים שליליים שיש להימנע מהם נכונות לגבי ווילו והקסם, אך גם כלפי עצמה וספייק.
הסצנה הזו עומדת בניגוד לסצנת הסיום בפרק שעבר כי היא מראה כיצד ווילו ובאפי תומכות זו בזו. אך אלו רק פני השטח. באפי ממשיכה להסתיר מווילו את יחסיה עם ספייק, ואילו ווילו מגלה שהיא צריכה להתמודד עם חשדות חבריה בנוסף לקשיים האחרים.
כנראה שיוכלו להמנע מצינזור לאורך זמן. שינוחו, המסכנים.
בכל הנוגע לזוג החד-מיני של הסדרה, על כל פנים.
בוא נעזוב את הסוגייה של ווילו, כי אנחנו לעולם לא נסכים על זה. בנוגע לספייק, הוא אמר לה לעזוב, אני מניחה שמאחר ובאפי בלתי נראית ניתן להתווכח כיצד היא הגיבה לזה, אבל לדעתי זה היה די ברור שהיא הצליחה לשכנע אותו שעדיף שהיא תשאר.
דון לא מתנהגת בסתם טינאג`ריות אנוכית רגילה. יש לה את כל הסיבות שבעולם לכעוס. היא בת 15, היא איבדה את אמה לפני פחות משנה ועכשיו ג`יילס עזב ומגיע לה מבוגר אחראי שיטפל בה. ווילו כמעט הורגת אותה ובאפי כמעט ולא מתייחסת אליה וטארה עזבה את הבית. זה לא צריך לעניין אותה למה קשה להם לטפל בה. ראינו כמה קשה היה לבאפי ב band candy, כשהמבוגרים שסביבה הפכו לבני נוער חסרי אחריות והמצב בקאסה סאמרס עכשיו הוא לא הרבה יותר טוב. אם לא יותר גרוע. נרף - אהבתי את הניתוח שלך בקשר לטריו. באמת מתחילים יותר ויותר לראות את ההבדל בין וורן לשני האחרים. לפרק הזה היה אגב צריך לקרוא נפלאותיהם של המים המינרייל.
היא מסתובבת בחוץ כולה כועסת על זה שהוא סילק אותה. היא אומרת את זה בפירוש.
אם כי אני עדיין טוענת שיש יותר בסצנה הזו משנראה לעין.
יש באמת מקום לפרשנות. אני מבינה ממנה שהוא זרק אותה חד וחלק, אבל כל עוד לא ראינו מה קרה ואנחנו רק שומעים את הרטינות שלה, הכל יכול להיות.
התעלמת מהנקודה הכי חשובה של הפרק - באפי, למרות כל החרא שבחייה, מבינה שהיא לא רוצה למות. זה צעד מאד מאד חשוב בהיא עושה. בכלל, כל המצב הנפשי של באפי שקול לזה של מישהו בעל נטיות אובדניות, ואם כאשר באפי נלחמה בסוויט לא היה אכפת לה למות, כאן היא מבינה שלמרות הקשיים והניכור שלה מהעולם, היא לא רוצה למות. ההבנה הזו היא מאד מאד חשובה למצב הנפשי שבו היא נמצאית, ולמעשה הצעד הראשון לשיפור המצב.
לא שזה לא מובן, היא הייתה מאוד screwed up בתקופה ההיא, אבל לא זה משנה את ההרגשה שלי שזה לא-בדמות מעבר לכל מתיחה רציונלית של מצבה הנפשי. הפרק הזה מציג בבוטות את הניצול של באפי את ספייק, ואחרי שמתאוששים מכל הנייקד גודנס קולטים שזה די איום. מממ....נייקד גודנס.... סליחה. כן, איפה הייתי? אה, סה"כ לא פרק משהו, בייחוד הקטעים עם ווילו. בכלל לאחרונה אני מעמידה את עונה 6 בתחתית הרשימה שלי, והיא עושה לפעמים רוטציה עם עונה 5. המחזמר, סמאשד, DT ונורמל אגיין לא גואלים את העונה מאווירת הBmovie שלה. מה לעשות. רגע...רגע...אני שמה אפוד...נכנסת למקלט. אוקי אפשר להתחיל את הקרב אוהבי עונה 6 בהמוניכם! טוב, עכשיו התחלתי לחשוב על טאבולה-ראסה, אז אולי בעצם עונה 5 היא הכי גרועה. כן. בהחלט.
באפי אף אמרה זאת בעצמה, במילים המדוייקות האלו ואני מאמין שאין אחד שלא הבין.
נדמה לי שסטאר וורלד הורידו כמה שניות מתחילת הקטע בו זאנדר תופס את ספייק "מתעמל".
מתיחסים פה לשינויים החיצוניים של השחקנים. בעוד הסדרות רבות לא נוטים להתיחס לשינוי הזה (לא משנה עד כמה השחקן השתנה), ב"באפי" הד"כ זורקים הערות ולגבי זה, וזה נחמד.
הסיבה שאין שום אזכור של צנזורה היא אכן בגלל שבאופן נדיר במיוחד, לא הייתה טיפת צנזורה בפרק.
שינוי מרענן לטובה אחרי הכבדות של שני הפרקים שלפניו. פיורי יצר פרק שבהחלט מוציא את הטוב ואת הרע מבאפי. יותר מהכל, הפרק משמש שחרור לבאפי. אם בפרקים הקודמים היא סחבה על כתפיה את נטל העולם הקטן שלה, בפרק הזה היא מצליחה להשתחרר, לשבור את כל החוקים, במסגרת בלתי הנראות שלה. אז נכון, באפי הבלתי נראית יוצרת מהומה ובלאגן, אך לא נזק ממשי. יותר מאשר הצופים היו צריכים לראות את באפי חופשייה (או שלא לראות), באפי הייתה צריכה להשתחרר. לשחרר קצת קיטור לפני שהיא תוכל להתמודד שוב עם העולם. בעונה השישית, יש לבאפי מעט מאד נקודות לשחרר לחץ. והיא צריכה כל אחת מהן.
אני משווה את הפרק המשודר לקובץ בצפייה במקביל. יכול להיות שפספסתי שנייה או שתיים, אבל אני אומר לך שלא שמתי לב לצינזור בפרק.
בדקתי את זה שוב עכשיו. בקושי שתי שניות של צנזורה. בקטע המקורי שומעים את באפי גונחת בזמן שספייק עושה שכיבות סמיכה על המיטה ואז זאנדר נכנס לחדר ואומר: "ספייק?!". בסטאר ישר חתכו לקטע שזאנדר אומר "ספייק", אפילו לא ראו אותו נכנס לחדר.
לוקח זמן, אבל זה זז. ואל תדאג בקשר להדבקת הפער, "צאצא" הוא צוואר בקבוק שמאד קשה לכתוב עליו סכפ"ש. ברגע שהוא יתפרסם, הכל ירוץ.
כבר עכשיו אנחנו נמצאים בסך הכל בפיגור של שוטף+1 בסכפ"שים באפי. פיגור של שוטף+6 באנג`ל הוא עניין של שבועיים-שלושה לכל היותר.
והיא שספייק סילק אותה שוב, בפעם השנייה, לאחר שהיא...אה... פיתתה אותו נקרא לזה. :-^ כלומר, לאחר שהיא שיחקה בצורה לא הוגנת ו"רימתה", וקרה מה שקרה, הוא התעקש לסלק אותה שוב פעם. (כמובן, שיתכן שהוא סילק אותה מיד לאחר שהמצלמה כבתה, אבל אני יוצאת מתוך הנחה שספייק הוא גבר, והוא לא עמד בפיתוי).
ולא מזכרת חולנית אלא סתם מזכרת,מהסוג שבחורה תשמור בכיס כדי להוציא מידי פעם ולהיזכר בעיניים חולמניות בבחור שהיא דלוקה עליו . כשספייק מוצא את המצית הוא מבין שלבאפי בהחלט יש משהו כלפיו,ובאפי מבינה שהוא מבין,וזה מה שמרגיז ומפחיד אותה.
המון זוועות היו יכולות להחסך מגיבורינו, במיוחד בעונה הנוכחית, לו רק היו מרימים טלפון אחד בשבוע. תודה רבה על הקומפלימנט, אני כה לא ראוי, ובכל זאת למרות ששני הג`יי`ם אכן לא משתווים, אנחנו מאוד מאמינים ב`חלום` שלנו ורוצים שכמה שיותר אנשים יידעו ויפנימו. אם זה מפריע אז אל דאגה, זה זמני.
ושוב מרווח ספויילר לאלה שקוראים את תוכן ההודעה לפני הכותרת.... חשבתי שבאפי היא על תקן ער"ן בעונה השביעית. לפחות לפי הפרק הרביעי היא ממש ער"ן. אז בני נוער במצוקה אל תתבישו להתקשר, באפי תפתור לכם את הבעיה!
מרווח ספוילר סוף עונה 6 אז ככה: אניה שואלת את אותה השאלה. כשג`יילס חוזר ומעיר לבאפי "היי, הסתפרת" אניה מוחה שהוא לא שם לב שהיא שוב בלונדה.
ספיישלי ער"ן, היו דבר נפוץ מאד בזמנו בטלוויזיה האמריקאית. תהילה עשתה את זה, ואחריה גם 90210. דווקא בבאפי, זה היה יכול לצאת ממש מצחיק.
למה שהוא ישים לב? גם בטאבולה ראסה היא בלונדה... למעשה היא בלונדה (ברמה זו או אחרת) רוב עונה 6. לי כבר קשה לעקוב אחרי מצב השיער שלה, אז להאשים גבר? נו! :-E) באופן כללי, אפשר לומר שאמה קולפילד נוטה להתחיל כל עונה בחום כהה (אולי פרט לעונה 6) ולאט לאט להבהיר את שערה יותר ויותר, עד שהיא מסיימת אותה בלונדינית (או קרוב לזה). די חבל האמת, בפרט שהחום מתאים לה הרבה יותר מהבלונד.
לכינויים שמזכרים את השמות של הדמויות מהסידרה "חלום אמריקאי". וכך הם חושבים שאנחנו ניתן לסידרה צ`אנס. לדוג` JW הוסיל לכינוי שלו את האות J כך שלתקופה הקרובה הוא יהיה JJW ובסידרה "חלום אמריקאי" יש דמות בשם גי`ג`י. מקווה שעכשיו הכל מובן!